CELEX: C2007/297/23
Language: da
Date: 2007-12-08 00:00:00
Title: Sag C-443/06: Domstolens dom (Fjerde Afdeling) af 11. oktober 2007 — Erika Hollmann mod Fazenda Pública (anmodning om præjudiciel afgørelse fra Supremo Tribunal Administrativo — Portugal) (Direkte beskatning — beskatning af ejendomsavancer — frie kapitalbevægelser — beskatningsgrundlaget — forskelsbehandling — sammenhæng i skattesystemet)

8.12.2007   
            
            
               DA
            
            
               Den Europæiske Unions Tidende
            
            
               C 297/15
            
         Domstolens dom (Fjerde Afdeling) af 11. oktober 2007 — Erika Hollmann mod Fazenda Pública (anmodning om præjudiciel afgørelse fra Supremo Tribunal Administrativo — Portugal)
   (Sag C-443/06) (1)
   
   (Direkte beskatning - beskatning af ejendomsavancer - frie kapitalbevægelser - beskatningsgrundlaget - forskelsbehandling - sammenhæng i skattesystemet)
   (2007/C 297/23)
   Processprog: portugisisk
   Den forelæggende ret
   Supremo Tribunal Administrativo
   Parter i hovedsagen
   
      Sagsøger: Erika Hollmann
   
      Sagsøgt: Fazenda Pública
   
      Procesdeltager: Ministério Público
   Sagens genstand
   Anmodning om præjudiciel afgørelse — Supremo Tribunal Administrativo — fortolkning af artikel 12 EF, 18 EF, 39 EF, 43 EF og 56 EF — beskatning af kapitalgevinster, som realiseres ved afståelse af fast ejendom — udelukkelse fra den delvise fritagelse, som er fastsat for personer, der er hjemmehørende på det nationale område, med hensyn til kapitalgevinster vedrørende afståelser, som foretages af personer, der er hjemmehørende i en anden medlemsstat
   Konklusion
   Artikel 56 EF skal fortolkes således, at den er til hinder for en medlemsstats lovgivning, som den i hovedsagen omhandlede, der pålægger avancer ved overdragelse af en fast ejendom beliggende i en medlemsstat, i dette tilfælde Portugal, en større skattebyrde, når overdragelsen foretages af en person, der er hjemmehørende i en anden medlemsstat, end den, der for samme transaktionstype anvendes på avancer, som realiseres af en person, der er hjemmehørende i den stat, hvori den faste ejendom er beliggende.
   
      (1)  EUT C 326 af 30.12.2006.